stanford-oval/wikipedia huggingface dataset:
פסגת קוק
היסטוריה > מקור השם

שמה של הפסגה ניתן לה על ידי הוועדה המייעצת לשמות אנטארקטיים של בריטניה, בשנת 1986.
הפסגה נקראת על שמו של דוקטור פרדריק קוק, חוקר קוטב אמריקאי, אשר שימש כרופא המנתח של המשלחת האנטארקטית הבלגית שחקרה את אנטארקטיקה בין השנים 1899–1897 תחת אדריאן דה ז'רלאש.
הערות שוליים

1 2 3 4 5  מידע גאוגרפי והיסטורי
| איים בארכיפלג פאלמר |
| --- | --- | --- |
| איים | אבוט • אולין • אומגה • אטא • אלפא • אלקה • אונוור • אפסילון • בראבנט • בוב • גאנד • גלארוס • דייוויס • דינק • דלתא • דרים • הארי • וינצקה • טאוור • למדא • לייז' • לקוואנט • פמפה |  |
| קבוצות איים | איי אומיקרון • איי טטראד • איי כריסטיאניה • איי מלכיור • איי סיגמא • איי פאי • איי פסי |  |
| איונים | סלע גריינדר |  |
פליקס בלוך

ערך זה עוסק במדען. אם התכוונתם לצייר, ראו .
| --- | --- |

 לידה:  23 באוקטובר 1905 ציריך, שווייץ 
 פטירה:  10 בספטמבר 1983 (בגיל 77) ציריך, שווייץ 
 ענף מדעי:  פיזיקה
 מקום מגורים:  שווייץ, ארצות הברית
 מקום קבורה:  בית הקברות אוברר פריזנברג 
 מקום לימודים:  המכון הטכנולוגי של ציריך  אוניברסיטת לייפציג 
 מנחה לדוקטורט:  ורנר הייזנברג, פטר דביי 
 מוסדות:  פרויקט מנהטן (נובמבר 1943)  אוניברסיטת ליידן (11 בנובמבר 1971–31 במאי 1972)  אוניברסיטת סטנפורד  המכון הטכנולוגי של ציריך 
 תלמידי דוקטורט:  Carson D. Jeffries, Michael Schick 
 פרסים והוקרה:  פרס נובל לפיזיקה (1952)  עמית החברה הפיזיקלית האמריקאית  אות מסדר ההצטיינות במדעים ואמנויות של גרמניה  מלגת גוגנהיים 
 בן או בת זוג:  Clara Gertrud Leonore Misch 
 צאצאים:  Ruth H. Bloch 
 הערות:  יהודי
 תרומות עיקריות
 פיתוח השיטות למדידה מדויקת של המגנטיות הגרעינית והתגליות שנעשו בעזרת שיטות אלה
 
פליקס בלוך (באנגלית: Felix Bloch; ‏23 באוקטובר 1905 - 10 בספטמבר 1983) היה פיזיקאי יהודי אמריקאי יליד שווייץ, חתן פרס נובל לפיזיקה לשנת 1952.
קורות חייו

בלוך נולד בציריך והחל ללמוד הנדסה במכון הטכנולוגי של ציריך. לאחר שנת לימודים אחת עבר ללמוד מתמטיקה ופיזיקה. למד אצל ארווין שרדינגר, שלימד באותה עת במכון זה. בשנת 1927, לאחר ששרדינגר עזב את המכון, עבר בלוך ללמוד באוניברסיטת לייפציג תחת ורנר הייזנברג. שם הוא הוסמך לתואר דוקטור לפיזיקה בשנת 1928.
עבודת המחקר שלו הייתה בחלקה על מכניקת הקוונטים של אלקטרונים בגבישים ובחלקה על גילוי תיאורית ההולכה במתכות. בתקופה זו הייתה לבלוך ההזדמנות לעבוד עם כמה מחשובי הפיזיקאים כמו וולפגנג פאולי, ורנר הייזנברג, נילס בוהר ואנריקו פרמי. בלוך החל לעבוד כמרצה באוניברסיטת לייפציג.
עם עליית הנאצים לשלטון בשנת 1933, עזב בלוך את גרמניה ועבר לארצות הברית שם החל לעבוד באוניברסיטת סטנפורד שבקליפורניה.
בשנת 1934, בעת עבודתו בסטנפורד, הגה את הרעיון בדבר קיומה של שיטה לקיטוב נייטרונים (באופן חלקי להפריד בין כיווני סיבוביהם החיוביים והשליליים). בשנת 1939, תוך שימוש בשיטה זו, הוא ולואי אלווארז (חתן פרס נובל לפיזיקה 1968) הצליחו למדוד את המומנט המגנטי של הנייטרון (תכונה של השדה המגנטי שלו).
בתקופת מלחמת העולם השנייה, בלוך היה שותף בפרויקט מנהטן ועבד גם על אמצעי נגד למכ"ם.
עם תום המלחמה שב לאוניברסיטת סטנפורד והמשיך בעבודתו שהובילה אותו, ביחד עם הנסן ופאקרד, לגילוי העיקרון של ההשראה הגרעינית (המוכרת בשם תהודה מגנטית גרעינית - NMR). היה זה גילוי חשוב ביותר, שכן הוא עזר לבסס את הקשר בין שדה מגנטי גרעיני, גבישים ותכונות מגנטיות של חומרים שונים.
מאוחר יותר, ההשראה הגרעינית הפכה שימושית בקביעת ההרכב והמבנה של מולקולות, והפכה לשימושית באבחון הרפואי בבתי החולים.
בעבור פיתוח השיטות למדידה מדויקת של מגנטיות גרעינית ועל התגליות שנעשו בעזרת שיטות אלה, זכה בלוך, במשותף עם אדוארד מילס פרסל, בפרס נובל לפיזיקה לשנת 1952.
בשנת 1954 מונה בלוך למנהל CERN שהוקם אז.
בלוך נפטר בשווייץ בספטמבר 1983.
קשריו עם ישראל

בתחילת 1954 נענה בלוך להזמנה לכהן בחבר הנאמנים של מכון ויצמן למדע, ובשנת 1955 הוא הגיע לביקור בישראל. במאי 1958 הוא השתתף בחנוכת המכון הגרעיני של מכון ויצמן. בתחילת 1960 הוא הגיע כמרצה אורח לסמסטר באוניברסיטה העברית. בפברואר 1962 הוא הוכתר בתואר ד"ר לשם כבוד על ידי האוניברסיטה העברית.
ראו גם

משפט בלוך
פסגת קולמן (אנטארקטיקה)

ערך זה עוסק בהר באי רוס שבאנטארקטיקה; להר אחר באנטארקטיקה ראו הר קולמן (אנטארקטיקה); להר באלברטה שבקנדה ראו הר קולמן (אלברטה). אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  1,600 מ' 
 מיקום:  אזור הברית האנטארקטית,
 קואורדינטות:  77°29′00″S 167°28′59″E﻿ / ﻿77.4833°S 167.483°E﻿ / -77.4833; 167.483
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת קולמן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת קולמן
 
פסגת קולמן (באנגלית: Coleman Peak) היא פסגת הר הממוקמת על המדרון הצפון-מזרחי של הר ארבוס באי רוס, שבאנטארקטיקה.
גובה של הפסגה 1,600 מטרים מעל פני הים.
הפסגה נמצאת 6.7 קילומטרים מזרחית לרכס פנג.
היסטוריה > מקור השם

שמה של הפסגה ניתן לה על ידי הוועדה הגאוגרפית של ניו זילנד בשנת 2000.
הפסגה נקראת על שם הכומר ג'ון קולמן (John Coleman), אשר חקר את אנטארקטיקה במסגרת התוכנית האנטארקטית של ארצות הברית. קולמן הוא אחד משני כמרים שזכו לכבוד שעל שמם נקרא אתר באנטארקטיקה.
הערות שוליים

↑  מידע גאוגרפי
↑  כמרים שעל שמם נקרא אתר באנטארקטיקה באתר ה-BBC
פיג'ו 307

| --- | --- |

Peugeot 307
 מאפיינים כלליים
 יצרן:  פיג'ו
 שנות ייצור:  2001-2008 (צרפת)  2004-2011 (ארגנטינה)  2001-2014 (סין)
 יחידות שיוצרו:  3,783,529
 הרכבה:  צרפת צרפת  ארגנטינה ארגנטינה  הרפובליקה העממית של סין הרפובליקה העממית של סין
 מודל קודם:  פיג'ו 306
 מודל אחריו:  פיג'ו 308
 סיווג:  מכונית משפחתית
 מרכב:  Front-engine, front-wheel-drive layout (אנ')
 פלטפורמה:  PSA PF2 platform (אנ')
 אורך:  4,210 מ"מ (הצ'בק)  4,350 מ"מ (קופה-קבריולה)  4,420 מ"מ (סטיישן)  4,470 מ"מ (סדאן)
 רוחב:  1,730 מ"מ
 גובה:  1,510 מ"מ  1,420 מ"מ (קופה-קבריולה)
 משקל:  1,233-1,566 ק"ג
 בסיס גלגלים:  2,610 מ"מ  (הצ'בק, קופה-קבריולה)  2,710 מ"מ (סדאן, סטיישן)
 מפרט טכני
 מנוע:  4 צילינדרים, 1,360 סמ"ק המפיק 75 כ"ס, 90 כ"ס (מנוע בנזין)  4 צילינדרים, 1,587 סמ"ק המפיק 110 כ"ס (מנוע בנזין)  4 צילינדרים, 1,997 סמ"ק המפיק  140 כ"ס,177 כ"ס (מנוע בנזין)  4 צילינדרים, 1.4 ליטר המפיק 68 כ"ס (מנוע דיזל)  4 צילינדרים, 1,560 סמ"ק המפיק 90 כ"ס, 109 כ"ס (מנוע דיזל)  4 צילינדרים, 1,997 סמ"ק המפיק 136 כ"ס (מנוע דיזל)  4 צילינדרים, 2.0 ליטר המפיק 90 כ"ס, 107 כ"ס, 109 כ"ס (מנוע דיזל)
 הילוכים:  תמסורת ידנית - 5 מהירויות  תמסורת ידנית - 6 מהירויות  תמסורת אוטומטית - 4 מהירויות  תמסורת אוטומטית - 5 מהירויות
פיג'ו 307 (בצרפתית: Peugeot 307) היא מכונית משפחתית מתוצרת יצרנית הרכב הצרפתית פיג'ו אשר יוצרה בין השנים  2001–2008 בצרפת, בין השנים 2004–2011 בארגנטינה, ובין השנים 2001 - 2014 בסין.
יוצרו 3,783,529 יחידות.
תצורות

3 דלתות - הצ'בק.
5 דלתות - הצ'בק.
2 דלתות - קופה קבריולה.
5 דלתות - סטיישן.
4 דלתות - סדאן.
תצורות > סוגי מנוע

מנוע בנזין.
מנוע דיזל.
תמונות

"פיג'ו 307", 4 דלתות סדאן
"פיג'ו 307", 4 דלתות סדאן
"פיג'ו 307", 5 דלתות, הצ'בק
"פיג'ו 307", 5 דלתות, הצ'בק
"פיג'ו 307", 5 דלתות, הצ'בק
"פיג'ו 307", 5 דלתות, הצ'בק, שנת 2007
"פיג'ו 307" דגם "cc" (קופה-קבריולט)
"פיג'ו 307" דגם "cc" (קופה-קבריולט)
"פיג'ו 307" דגם "cc" (קופה-קבריולט) - מבט לתא הנהג
"פיג'ו 307", סטיישן
"פיג'ו 307", סטיישן
"פיג'ו 307", סטיישן
"פיג'ו 307", סטיישן - מבט לתא הנוסעים (צולם באירלנד)
"פיג'ו 307", ניידת משטרה בצרפת
"פיג'ו 307", ניידת משטרה בפריז
"פיג'ו 307", ניידת משטרה בספרד
"פיג'ו 307", ניידת משטרה בספרד
"פיג'ו 307", ניידת משטרה
ראו גם

פיג'ו
פיג'ו 306
פיג'ו 308
פרודינותריום

| פרודינותריום |
| --- | --- |
שלד של פרודינותריום  בהשוואה לאדם
תקופה
תחילת-אמצע מיוקן 20.5–15.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילאים
תת־סדרה:: Plesielephantiformes
משפחה:: דינותריומים
סוג:: פרודינותריום
מינים
 Prodeinotherium bavaricum  Prodeinotherium hobleyi  Prodeinotherium pentapotamiae  Prodeinotherium sinense
שם מדעי
 Prodeinotherium
תחום תפוצה


פרודינותריום (שם מדעי: Prodeinotherium; מילולית: "לפני דינותריום") הוא סוג של פילאי נכחד בן למשפחת הדינותריומיים, שחי באמצע תקופת המיוקן שלפני 20.5–15.5 מיליון שנה מזמננו. הוא חי באפריקה (שם התגלה בקניה ואוגנדה), אך היגר גם לאירופה ואסיה בחלק מהמינים. המאובנים שלו סווגו ב-1930 וכלולים בו ארבעה מינים:
Prodeinotherium bavaricum
Prodeinotherium hobleyi
Prodeinotherium pentapotamiae
Prodeinotherium sinense
יונק זה הוא קרובם של הדינותריום ושל הצ'ילגתריום (אנ') קרוביו למשפחה, אשר התפתחו ממינים פרימיטיביים של פילאים כמו הבריתריים והמריתריום. הוא הגיע לגודל של פיל אסייתי בגובה 2.5 עד 2.8 מטר ובמשקל 3.1 עד 4.8 טונות. פיל זה היה בעל חדק קצר יחסית, קצת דומה לחדק טפיר, אך חטים גדולות שצמחו מתחתית הלסת התחתונה שלו ואולי שימשו לחפירת שורשים או לשבירת ענפים. שאר השיניים היו טוחנות קטנות שנועדו ללעוס צמחייה. הרגליים היו גבוהות יחסית עם כתפיים חסונות שאולי בלטו כמו דבשת ביזון. למרות גודלו הוא היה קטן מהדינותריום, אשר חי בסוף המיוקן, בפליוקן ובפליסטוקן.
מבנה השיניים הגדולות שלו הזכיר את חטי הגומפותריום, ובעבר הוא נחשב לשייך למשפחת הגומפותריומיים, אך הופרד. ככל הנראה הוא חי ביערות והתזונה שלו התבססה על צמחים דו-פסיגיים רכים ולא על ענפים (כמו הגומפותריום) או על עשב (כמו הפילים המודרניים).
עונת 1990/1991 ב-NBA

| --- | --- |
 תאריך התחלה:  2 בנובמבר 1990
 תאריך סיום:  12 ביוני 1991
 מספר קבוצות:  27
 מספר משחקים לקבוצה:  82
 דראפט 1990
 בחירה ראשונה:  דריק קולמן
 על ידי:  ניו ג'רזי נטס
 העונה הסדירה
 המאזן הטוב ביותר:  פורטלנד טרייל בלייזרס
 MVP של העונה הסדירה:  מייקל ג'ורדן (שיקגו בולס)
 מלך הסלים:  מייקל ג'ורדן (שיקגו בולס)
 הפלייאוף
 אלופת המזרח:  שיקגו בולס
 אלופת המערב:  לוס אנג'לס לייקרס
 סדרת הגמר
 אלופה:  שיקגו בולס
 MVP של סדרת הגמר:  מייקל ג'ורדן
 → 1989/19901991/1992 ←
 
עונת 1990/1991 היא העונה ה-45 של ליגת ה-NBA. העונה הסתיימה עם זכייתה הראשונה של שיקגו בולס בתואר האליפות, לאחר שבסדרת הגמר ניצחה את לוס אנג'לס לייקרס בתוצאה 4-1. מייקל ג'ורדן זכה בתואר ה-MVP של סדרת הגמר, וכן בתואר ה-MVP של העונה הסדירה בפעם השנייה בקריירה.
אולסטאר 1991

משחק האולסטאר נערך ב-10 בפברואר 1991 בשארלוט, קרוליינה הצפונית.
המאמנים במשחק היו כריס פורד מבוסטון סלטיקס וריק אדלמן מפורטלנד טרייל בלייזרס. חמישיית המזרח כללה את ג'ו דיומרס, מייקל ג'ורדן, ברנרד קינג, צ'ארלס בארקלי ופטריק יואינג, וחמישיית המערב כללה את קווין ג'ונסון, מג'יק ג'ונסון, כריס מאלין, קארל מלון ודייוויד רובינסון. במשחק ניצחה קבוצת המזרח בתוצאה 116-114, ול-MVP של משחק האולסטאר נבחר צ'ארלס בארקלי מפילדלפיה 76' שקלע 17 נקודות והוריד 22 ריבאונדים.
טבלת העונה הסדירה

| מזרח> # | מזרח> קבוצה | מזרח> ניצחונות | מזרח> הפסדים | מזרח> אחוז ניצחונות | מזרח> פער מהמובילה |
| --- | --- | --- | --- | --- | --- |
| 1 | שיקגו בולס* | 61 | 21 | 0.744 | – |
| 2 | בוסטון סלטיקס* | 56 | 26 | 0.683 | 5 |
| 3 | דטרויט פיסטונס* | 50 | 32 | 0.610 | 11 |
| 4 | מילווקי באקס* | 48 | 34 | 0.585 | 13 |
| 5 | פילדלפיה 76'* | 44 | 38 | 0.537 | 17 |
| 6 | אטלנטה הוקס* | 43 | 39 | 0.524 | 18 |
| 7 | אינדיאנה פייסרס* | 41 | 41 | 0.500 | 20 |
| 8 | ניו יורק ניקס* | 39 | 43 | 0.476 | 22 |

| 9 | קליבלנד קאבלירס | 33 | 49 | 0.402 | 28 |
| 10 | וושינגטון בולטס | 30 | 52 | 0.366 | 31 |
| 11 | ניו ג'רזי נטס | 26 | 56 | 0.317 | 35 |
| 12 | שארלוט הורנטס | 26 | 56 | 0.317 | 35 |
| 13 | מיאמי היט | 24 | 58 | 0.293 | 37 |
| מערב> # | מערב> קבוצה | מערב> ניצחונות | מערב> הפסדים | מערב> אחוז ניצחונות | מערב> פער מהמובילה |
| --- | --- | --- | --- | --- | --- |
| 1 | פורטלנד טרייל בלייזרס* | 63 | 19 | 0.768 | – |
| 2 | סן אנטוניו ספרס* | 55 | 27 | 0.671 | 8 |
| 3 | לוס אנג'לס לייקרס* | 58 | 24 | 0.707 | 5 |
| 4 | פיניקס סאנס* | 55 | 27 | 0.671 | 8 |
| 5 | יוטה ג'אז* | 54 | 28 | 0.659 | 9 |
| 6 | יוסטון רוקטס* | 52 | 30 | 0.634 | 11 |
| 7 | גולדן סטייט ווריורס* | 44 | 38 | 0.537 | 19 |
| 8 | סיאטל סופרסוניקס* | 41 | 41 | 0.500 | 22 |

| 9 | אורלנדו מג'יק | 31 | 51 | 0.378 | 32 |
| 10 | לוס אנג'לס קליפרס | 31 | 51 | 0.378 | 32 |
| 11 | מינסוטה טימברוולבס | 29 | 53 | 0.354 | 34 |
| 12 | דאלאס מאבריקס | 28 | 54 | 0.341 | 35 |
| 13 | סקרמנטו קינגס | 25 | 57 | 0.305 | 38 |
| 14 | דנוור נאגטס | 20 | 62 | 0.244 | 43 |
‏*כוכבית מסמנת קבוצה שהעפילה לפלייאוף.
מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | מייקל ג'ורדן | שיקגו בולס | 31.5 |
| ריבאונדים למשחק | דייוויד רובינסון | סן אנטוניו ספרס | 13.0 |
| אסיסטים למשחק | ג'ון סטוקטון | יוטה ג'אז | 14.2 |
| חטיפות למשחק | אלווין רוברטסון | מילווקי באקס | 3.0 |
| חסימות למשחק | האקים אולאג'ואן | יוסטון רוקטס | 3.9 |
| אחוזים מהשדה | באק ויליאמס | פורטלנד טרייל בלייזרס | 60.2% |
| אחוזים לשלוש | ג'ים לס | סקרמנטו קינגס | 46.1% |
| אחוזים מקו העונשין | רג'י מילר | אינדיאנה פייסרס | 91.8% |
| נקודות מדד | מייקל ג'ורדן | שיקגו בולס | 31.6 |
פרסים

MVP של העונה הסדירה - מייקל ג'ורדן, שיקגו בולס
שחקן ההגנה של העונה - דניס רודמן, דטרויט פיסטונס
רוקי העונה - דריק קולמן, ניו ג'רזי נטס
השחקן השישי של העונה - דטלף שרמפף, אינדיאנה פייסרס
השחקן המשתפר של העונה - סקוט סקיילס, אורלנדו מג'יק
מאמן העונה - דון צ'ייני, יוסטון רוקטס
מנהל העונה - באקי באקוולטר, פורטלנד טרייל בלייזרס
גביע האזרחות - קווין ג'ונסון, פיניקס סאנס
פרסים > חמישיות העונה

| החמישייה הראשונה | החמישייה השנייה | החמישייה השלישית |
| --- | --- | --- |


| מג'יק ג'ונסון (לוס אנג'לס לייקרס) | קווין ג'ונסון (פיניקס סאנס) | ג'ון סטוקטון (יוטה ג'אז) |
| מייקל ג'ורדן (שיקגו בולס) | קלייד דרקסלר (פורטלנד טרייל בלייזרס) | ג'ו דיומרס (דטרויט פיסטונס) |
| צ'ארלס בארקלי (פילדלפיה 76') | כריס מאלין (גולדן סטייט ווריורס) | ברנרד קינג (וושינגטון בולטס) |
| קארל מלון (יוטה ג'אז) | דומיניק וילקינס (אטלנטה הוקס) | ג'יימס וורת'י (לוס אנג'לס לייקרס) |
| דייוויד רובינסון (סן אנטוניו ספרס) | פטריק יואינג (ניו יורק ניקס) | האקים אולאג'ואן (יוסטון רוקטס) |
פרסים > חמישיות ההגנה

| החמישייה הראשונה | החמישייה השנייה |
| --- | --- |


אלווין רוברטסון (מילווקי באקס): ג'ון סטוקטון (יוטה ג'אז)
מייקל ג'ורדן (שיקגו בולס): ג'ו דיומרס (דטרויט פיסטונס)
דניס רודמן (דטרויט פיסטונס): דן מארלי (פיניקס סאנס)
באק ויליאמס (פורטלנד טרייל בלייזרס): סקוטי פיפן (שיקגו בולס)
דייוויד רובינסון (סן אנטוניו ספרס): האקים אולאג'ואן (יוסטון רוקטס)
פרסים > חמישיות הרוקיז

| החמישייה הראשונה | החמישייה השנייה |
| --- | --- |


די בראון (בוסטון סלטיקס): כריס ג'קסון (דנוור נאגטס)
קנדל גיל (שארלוט הורנטס): גארי פייטון (סיאטל סופרסוניקס)
דניס סקוט (אורלנדו מג'יק): טרוויס מייס (סקרמנטו קינגס)
ליונל סימונס (סקרמנטו קינגס): ויל בורטון (מיאמי היט)
דריק קולמן (ניו ג'רזי נטס): פלטון ספנסר (מינסוטה טימברוולבס)
ראו גם

חוקי ג'ורדן
הערות שוליים

↑  סיכום עונת 1990/1991 באתר nba.com
↑  רשימת הנבחרים בדראפט 1990, basketball-reference.com
↑  סיכום משחק האולסטאר 1991, nba.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
צ'ארלס בארקלי, ה-MVP של משחק האולסטאר
מייקל ג'ורדן, ה-MVP של העונה הסדירה ושל סדרת הגמר
פייט קרוניה

| --- | --- |

 לידה:  4 באוקטובר 1836 קולסברג, מושבת הקייפ הבריטית
 פטירה:  4 בפברואר 1911 (בגיל 74) פוטצ'פסטרום, איחוד דרום אפריקה
 מדינה:  הרפובליקה הדרום אפריקאית הרפובליקה הדרום אפריקאית
 דרגה:  גנרל
 פעולות ומבצעים
 מלחמת הבורים הראשונה פשיטת גיימסון מלחמת הבורים השנייה
פיטר ארנולדוס "פייט" קרוניה (באפריקאנס: Pieter Arnoldus "Piet" Cronjé;‏ 4 באוקטובר 1836 – 4 בפברואר 1911) היה גנרל בורי מרפובליקת טרנסוואל, מן המפקדים הבולטים במלחמת הבורים הראשונה והשנייה.
נעוריו

פייט קרוניה נולד ב-4 באוקטובר 1836 במושבת הכף. הוא השתתף עם הוריו בטרק הגדול והם התיישבו בטרנסוואל. בגיל שתים עשרה הוא כבר נכח בקרב על בומפלטס. ב-24 בדצמבר 1857 נשא לאישה את הסטר סוזנה ויסר בפוטצ'פסטרום. הוא התגורר ליד פוטצ'פסטרום.
קרוניה היה מערוב בפרשת בזוידנהוט שקדמה לפרוץ מלחמת הבורים הראשונה. במהלך המלחמה הוא ועמד בראש הכוחות אשר צרו על חיל המצב הבריטי בפוטצ'פסטרום. הוא לא הצליח להכניע את חיל המצב הבריטי עד לאחר סיום שביתת הנשק הכללית, והוא הואשם בכך שלא הודיע לחיל המצב על שביתת הנשק בתקווה שיצלח להשיג את כניעתם למרות סיום המלחמה.
הוא פיקד על כוח שהקיף את ג'יימסון בדורנקופ במהלך פשיטת ג'יימסון ב-2 בינואר 1896.
מלחמת הבורים השנייה

בתחילת המלחמה קרוניה קיבל את הפיקוד על המערכה במערב. הוא פתח במצור על קימברלי ומאפקינג. במאפקינג הוא כיתר את העיירה בכוח שנע בין 2,000 ל-6,000 מול 1,200 חיילים ומיליציות רגילות בפיקודו של קולונל רוברט באדן-פאוול. בכדי לעצור את כוח החילוץ הבריטי שהתקרב לקימברלי חבר קרוניה לגנרל דה לה ריי ובכוחות המשולבים שלהם הדפו בהצלחה גדולה את הכוח הבריטי בקרב מחרספונטיין בתחילת דצמבר 1899, בכך עוצרים את התקדמות הטור הבריטי לצפון למשך חודשיים. למרות שקורניה היה המפקד הבכיר בשטח זה היה הגנרל דה לה ריי שפיקד בפועל על הכוחות הבורים. בפברואר 1900 הוא ניסה לעצור את כוח בפיקודו של הלורד רוברטס במחרספונטין, אך לא הצליח למנוע את שחרור קימברלי ונאלץ לסגת לסמוך לפארדברג. שם הוא הקים מגנן מעגלות שורים והתבצר במקום, מאמין שכוח חילוץ מבלומפונטיין בדרכו לחלץ אותו. כוחות בריטים בפיקודו של הלורד רוברט הטילו מצור על המגנן של קורניה ולאחר עשרה ימים נאלץ קורניה להיכנע לאחר מאבק עיקש. הוא נכנע עם 4,150 אנשים מהקומנדו שלו ב-27 בפברואר 1900. הוא נעצר כשבוי מלחמה ונשלח לסנט הלנה, שם שהה עד לסיום שיחות השלום ב-1902.
כגנרל קורניה האמין בכוחה של המגננה ולא ראה את ערך בקרבות תמרון.
לאחר המלחמה

בשנת 1904 פרנק פיליס שכנע את הגנרל קרוניה לנסוע לאמריקה כחלק ממה שנקרא קרקס מלחמת הבורים. בשורות הופעות מול שני מיליון איש ביריד העולמי בסנט פטרבורג. קרוניה הופיע בשחזורים של הקרבות הגדולים במלחמת הבורים כולל כניעתו בפארדברג. הדבר נחשב לסוף עצוב לקריירה שלו, עיתונים דרום אפריקאים כינו אותו גנרל הקרקס. לקראת סוף היריד העולמי והוא נסע לקוני איילנד שם הוצג במופעה אחר על מלחמת הבורים.
הוא מת ב-4 בפברואר 1911 בפוטצ'פסטרום שבאיחוד דרום אפריקה.
הוא היה בונה חופשי.
הערות שוליים

↑  Chisholm, Hugh, ed., Encyclopædia Britannica, כרך 7, Cambridge University Press, 1911, עמ' 502
↑  Rayne Kruger, Goodbye Dolly Gray, cap: Galago, 2008, עמ' 34
↑  Rayne Kruger, Goodbye Dolly Gray, Cape: Galago, 2008, עמ' 69-70
↑  Rayne Kruger, Goodbye Dolly Gray, Cape: Galago, 2008, עמ' 129-30
↑  Rayne Kruger, Goodbye Dolly Gray, Cape: Galago, 2008, עמ' 235-236
↑  Rayne Kruger, Goodbye Dolly Gray, Cape: Galago, 2008, עמ' 247
↑  LitNet: Young Voices Online Writers' Conference, web.archive.org, ‏2006-09-06
↑  How could such a Small Force of Boers engage The British Empire and her Allies, www.unbannedbiblepublications.com
| --- | --- |
בקרת זהויות :  GND: 1049315979  ISNI: 0000 0001 4067 1448  LCCN: no2011133322  SNAC: w6bk2zc2  VIAF: 177724943   WorldCat (עם VIAF): 177724943 
הקבינט של פול קרוגר לפני 1900, הגנרל קורניה משמאלו של פול קרוגר (במרכז יושב)
פחית

פחיות
פחית שהושלכה מחלידה ומזהמת
שימוש חוזר בפחיות
מיחזור פחיות
ראש פחית שתייה עם פותחן חד פעמי המקובע אליה
פחית היא כלי קיבול ממתכת דקה לשימושים שונים בתעשייה, בעיקר לקיבול משקאות.
היסטוריה

הגרסה הראשונית ביותר של הפחית הייתה עשויה מפלדה (בדומה לקופסת שימורים). לא הייתה לה לשונית פתיחה, ופתחו אותה על ידי שני חורים משולשים שנחתכו עם פותחן מיוחד הדומה לפותחן בקבוקים, עם ראש משולש מחודד וחד. בגרסאות המאוחרות יותר, הפחית יוצרה מאלומיניום במקום פלדה.
בשנת 1959 המציא אראל קלואן פרייז את לשונית הפתיחה, ורשם את הפטנט. הלשונית הייתה מחוברת על ידי טבעת לפחית, ומשיכה בטבעת הייתה מורידה את המכסה. ב-1963 הוא מכר את הפטנט לענקית האלומיניום אלקואה ולחברת פיטסבור ברואינג.
המשקה הקל הראשון שנמכר בפחית אלומיניום היה RC קולה ו"דיאט רייט", גם הוא של אותו יצרן, בשנת 1964. הלשונית עוררה כמה בעיות. בין היתר, לשוניות שהושלכו באזורי נופש, כגון חופי ים, דקרו את רגלי הנופשים. בנוסף, הלשונית הייתה נופלת תדיר לתוך הפחית עצמה ואז השותה הסתכן בבליעת הלשונית או בפציעה.
הלשונית הנפוצה כיום (נקראת "הלשונית הקבועה") הוצגה בשנת 1975 והומצאה על מנת לסלק את הסכנות הכרוכות בשימוש בלשונית הישנה. עד שנת 1980 רוב מכריע של הפחיות יוצר עם לשונית קבועה.
בישראל, כמו בהודו וברוב אירופה פחית משקה סטנדרטית מכילה 330 מ"ל. בצפון אמריקה גודל פחית סטנדרטי הוא 355 מ"ל. בחלק ממדינות אירופה פחית שתייה סטנדרטית מכילה 500 מ"ל. באוסטרליה הגודל הוא 375 מ"ל ואילו בדרום אפריקה 340 מ"ל הוא הגודל הסטנדרטי לפחית שתייה.
הרכב המתכת

רוב פחיות המשקה עשויות המתכת שמיוצרות בארצות הברית מיוצרות מאלומיניום. בעוד שבכמה חלקים באירופה ואסיה, בערך 55 אחוזים מהפחיות מיוצרות מפלדה ורק 45 אחוזים מהפחיות עשויות אלומיניום.
פחית אלומיניום ריקה שוקלת בערך 15 גרם ויש בערך 70 פחיות ריקות בקילוגרם.
מידות

פחיות מגיעות בגבהים וקטרים שונים, על מנת לכלול את טווח הקיבולות שנמצאות בשימוש. למרות זאת, הקוטר הוא בדרך כלל אחד משני גדלים.
קנדה, ארצות הברית, אוסטרליה וניו זילנד כמעט כל הזמן משתמשות בקוטר קצת יותר גדול מ-65 מ"מ. במדינות אלו, הגודל הזה כולל כמעט את כל המשקאות הקלים והבירות.
מדינות אירופאיות משתמשות בדרך כלל בגודל צר יותר של 52 מ"מ למשקאות קלים וחלק מהבירות. בזמן האחרון, הגודל האירופאי החלק להופיע בשווקים בארצות הברית ואוסטרליה, במשקאות אנרגיה כמו רד בול (Red Bull).
מיחזור פחיות

אלומיניום הוא אחד מהחומרים החסכוניים ביותר במחזור. כשהוא ממוחזר, בלי שמתכות אחרות יעורבבו, מכסה הפחית עשוי חומר מושלם לייצור מלאי חדש של החלק העיקרי בפחית- איבוד המגנזיום בתהליך ההתכה מפוצה על ידי כמות המגנזיום הגדולה במכסה הפחית. בנוסף, הפחתת מחצבים כמו בוקסיט לתוך האלומיניום דורשת כמות גדולה של חשמל שגורמת למחזור להיות זול יותר מיצור חומר חדש.
השפעה כלכלית

בערך 280 מיליארד (280,000,000,000) פחיות מיוצרות כל שנה ברחבי העולם, לכל מיני סוגים של משקאות, כולל בירה, משקאות קלים ומיצים.
כמות גדולה זו של פחיות תורמת לכלכלה בצורה ניכרת. בארצות הברית למשל, יש למעלה מ-170 מפעלי יצור ברחבי המדינה, שמעסיקים 26,000 עובדים ומייצרים כ-131 מיליארד פחיות בשנה, תעשיית הפחיות תורמת יותר מ-15 מיליארד דולר לכלכלה על ידי סיפוק עבודות, מיסים, רכישת טובין ושירותים מקומיים.
גודלי פחיות סטנדרטיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. לחלק קצת את היבשות, לפחות את אירופה.
במדינות שונות מקובלים כמה גודלי פחיות סטנדרטיים:
אוסטרליה - הגודל הסטנדרטי הוא 375 מ"ל.
אירופה - הגודל הסטנדרטי הוא 330 מ"ל. בכמה מדינות באירופה יש גודל סטנדרטי נוסף: 500 מ"ל, שמשמש לרוב בבירה, סיידר ומשקאות אנרגיה. בנוסף, באנגליה 440 מ"ל, לרוב משמש בפחיות של בירה
הודו - הפחית הסטנדרטית היא בגודל 330 מ"ל.
יפן - הגדלים השכיחים ביותר הם 350 מ"ל ו-500 מ"ל. נמכרות גם פחיות גדולות או קטנות יותר.
קוריאה - 250 מ"ל הוא הגודל השכיח ביותר בשביל משקאות קלים. למרות זאת, משתמשים בפחית של 245 מ"ל משמשת בתוספת לאוכל מהיר. בזמן האחרון, החל שימוש של פחיות בגודל 355 מ"ל, אך בעיקר לקוקה קולה וד"ר פפר. לבסוף, פחיות בירה באות גם בגודל של 500 מ"ל.
צפון אמריקה - פחיות מגיעות בגודל של 355 מ"ל.
דרום אפריקה - פחיות בגודל של 330 מ"ל או 440 מ"ל. פחיות קטנות יותר בגודל 200 מ"ל, משמשות בעיקר בשילובים כדוגמת: טוניק וסודה.
סין - השכיח ביותר הוא 330 מ"ל.
ראו גם

בקבוק
פישסאו
לקריאה נוספת

חיים שמואלי, "האבולוציה של פחית המשקה", פי האטום ו-31, יולי 1996.
פחיות בנפח 250 מ"ל במכונת משקאות ביפן
פארול קונסטנצה

פארול (ברומנית: FC Farul Constanţa; מילולית: פארול משמעותו מגדלור ברומנית) הוא מועדון כדורגל רומני מהעיר קונסטנצה, שהישג השיא שלו הוא אליפות רומניה בעונת 2022/2023.
המועדון נוסד בשנת 1920 והוא מארח את משחקי הבית באצטדיון פארול עם קיבולת של 15,500 צופים. בשנת 2016, עקב בעיות כלכליות, המועדון פורק והוקם מחדש אך ירד לליגה הרביעית. בשנת 2021 התאחד עם מועדון ויטורול ובכך למעשה חזר לליגת העל הרומנית בכדורגל.